stanford-oval/wikipedia huggingface dataset:
เพีย ซุนด์ฮาแก
ผลงานการฝึกสอน > ผู้จัดการฟุตบอลหญิงทีมชาติสหรัฐ

เพีย ซุนด์ฮาแก ได้รับการประกาศให้เป็นหัวหน้าผู้ฝึกสอนฟุตบอลหญิงทีมชาติสหรัฐเมื่อวันที่ 13 พฤศจิกายน ค.ศ. 2007 ส่งผลให้เธอเป็นหัวหน้าผู้ฝึกสอนคนที่เจ็ดในประวัติศาสตร์ของทีมชาติสหรัฐและนับเป็นผู้หญิงรายที่สามผู้ทำหน้าที่ดังกล่าว ซึ่งลอเรน เกร็ก อยู่ในตำแหน่งนี้ 3 เกมในปี ค.ศ. 2000 ตามด้วยเอพริล ไฮน์ริช ที่นำทีมตั้งแต่ ค.ศ. 2000–2004 และชนะเลิศในโอลิมปิกฤดูร้อน 2004 ในขณะที่ซุนด์ฮาแกทำหน้าที่เป็นแมวมองสำหรับทีมชาติสหรัฐในช่วงโอลิมปิกฤดูร้อน 2004
ในขณะที่อยู่ร่วมกับทีมชาติสหรัฐ ซุนด์ฮาแกพาทีมครองแชมป์อัลการ์ฟคัพ 2008 ตลอดจนได้รางวัลเหรียญทอง ทั้งโอลิมปิกฤดูร้อน 2008 และโอลิมปิกฤดูร้อน 2012 ทีมของเธอเกือบครองแชมป์อัลการ์ฟคัพ 2009 ซึ่งทีมชาติสหรัฐเป็นฝ่ายแพ้ทีมชาติสวีเดนบ้านเกิดของซุนด์ฮาแกในการยิงลูกโทษ อย่างไรก็ตาม ในปีต่อมา ทีมของเธอก็ครองแชมป์อัลการ์ฟคัพ 2010 โดยชนะทีมชาติเยอรมนีซึ่งเป็นแชมป์โลกและแชมป์ยุโรปในช่วงนั้น ด้วยผล 3 ประตูต่อ 2 ในรอบชิงชนะเลิศ
เธอเป็นผู้ฝึกสอนทีมหญิงจนถึงรอบชิงชนะเลิศฟุตบอลโลกหญิง 2011 ซึ่งทีมเข้าสู่รอบชิงชนะเลิศเป็นครั้งแรกนับตั้งแต่ปี ค.ศ. 1999 อย่างไรก็ตาม พวกเธอก็ผิดหวังจากการแพ้ทีมชาติญี่ปุ่น ด้วยผล 3 ประตูต่อ 1 ของการยิงลูกโทษ หนึ่งปีต่อมา ซุนด์ฮาแกได้พาฟุตบอลหญิงทีมชาติสหรัฐเข้ารับรางวัลเหรียญทองในกีฬาโอลิมปิกฤดูร้อน 2012 ที่กรุงลอนดอน โดยเป็นฝ่ายชนะทีมชาติญี่ปุ่น 2 ประตูต่อ 1 ในรอบชิงชนะเลิศ ร่วมกับคาร์ลี ลอยด์ ที่ทำได้ทั้งสองประตู
เมื่อวันที่ 1 กันยายน ค.ศ. 2012 ซุนด์ฮาแกประกาศว่าเธอกำลังก้าวลงจากตำแหน่งหัวหน้าผู้ฝึกสอนของฟุตบอลหญิงทีมชาติสหรัฐ โดยแสดงความปรารถนาที่จะแสวงหาโอกาสในประเทศสวีเดนซึ่งเป็นบ้านเกิดของเธอ ซุนด์ฮาแกประกาศว่าเธอจะเป็นผู้ฝึกสอนทีมชาติสหรัฐจนถึงวันที่ 16 ถึง 19 กันยายนสำหรับทัวร์ชัยชนะโอลิมปิกของทีมก่อนที่จะลาออกอย่างเป็นทางการ "ฉันมีหลายวันที่ฉันคิด 'ฉันกำลังทำอะไร ?' และมีวันอื่น ๆ ที่ฉันเป็นแบบนี้ 'สำหรับความท้าทายครั้งต่อไป'" ซุนด์ฮาแกกล่าวเมื่อประกาศแยกจากทีมชาติหญิงสหรัฐของเธอ เธอเป็นผู้ฝึกสอนครั้งสุดท้ายเมื่อครั้งที่พบกับทีมชาติออสเตรเลียในฐานะที่เป็นส่วนหนึ่งของทัวร์ชัยชนะโอลิมปิกเมื่อวันที่ 19 กันยายน โดยทีมของเธอเป็นฝ่ายชนะ 6 ประตูต่อ 2 ด้วยชัยชนะครั้งสุดท้ายนี้ ซุนด์ฮาแกก็ออกจากทีมด้วยสถิติ ชนะ 91 แพ้ 6 เสมอ 10 ซึ่งรวมถึงเหรียญทองโอลิมปิก 2 เหรียญและได้อันดับสองฟุตบอลโลกหญิง 2011
ผลงานการฝึกสอน > ผู้จัดการฟุตบอลหญิงทีมชาติสวีเดน

สมาคมฟุตบอลสวีเดนประกาศในช่วงต้นเดือนกันยายน ค.ศ. 2012 ว่า ซุนด์ฮาแกได้ลงนามในสัญญาสี่ปีซึ่งจะเริ่มในวันที่ 1 ธันวาคม การประกาศดังกล่าวเกิดขึ้นเป็นชั่วโมงหลังจากการแข่งขันทีมหญิงสหรัฐของซุนด์ฮาแกในฐานะผู้ฝึกสอน ที่ชนะ 8 ประตูต่อ 0 ในนัดกระชับมิตรกับทีมชาติคอสตาริกาครั้งแรกของรายการที่จัดขึ้นเพื่อฉลองการชนะรางวัลเหรียญทองจากกีฬาฟุตบอลในโอลิมปิกฤดูร้อน 2012 โดยซุนด์ฮาแกได้รับช่วงแทนโธมัส เดนเนอร์บี ที่ลาออกหลังจากทีมชาติสวีเดนล้มเหลวในการเข้าถึงรอบรองชนะเลิศในโอลิมปิก 2012  "ฉันฝันมานานในการเป็นผู้ฝึกสอนทีมชาติสวีเดนและตอนนี้ฉันมีความสุขมาก" ซุนด์ฮาแกกล่าว การแข่งขันครั้งสำคัญครั้งแรกสำหรับซุนด์ฮาแกในฐานะผู้ฝึกสอนของทีมชาติสวีเดน คือการแข่งฟุตบอลหญิงชิงแชมป์แห่งชาติยุโรป 2013 ที่ประเทศสวีเดนเป็นเจ้าภาพ ซึ่งทีมชาติสวีเดนแพ้ 0 ประตูต่อ 1 ในรอบรองชนะเลิศกับทีมชาติเยอรมนี ที่เป็นแชมป์การแข่งครั้งนี้
ชีวิตส่วนตัว

ในเดือนมกราคม ค.ศ. 2010 ซุนด์ฮาแกกล่าวในการสัมภาษณ์ทางทีวีของสวีเดนว่าใน ฐานะเลสเบียนคนหนึ่ง เธอไม่เคยรู้สึกว่ามีความรังเกียจเพศที่สามใด ๆ ในฐานะผู้ฝึกสอน "ไม่มีปัญหาใด ๆ ที่ฉันจะเป็นเลสเบียนอย่างเปิดเผยในฐานะหัวหน้าผู้ฝึกสอนในสหรัฐ" ซุนด์ฮาแกกล่าว
แหล่งข้อมูลอื่น

เพีย ซุนด์ฮาแก – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
US Soccer coach profile เก็บถาวร 2013-02-08 ที่ เวย์แบ็กแมชชีน
Sweden coach profile
ฟุตบอลหญิงทีมชาติสหรัฐในโอลิมปิกฤดูร้อน 2012
มัวนิโอ

| มัวนิโอ Muonio  (ฟินแลนด์) Muoná  (ซามีเหนือ) |
| --- | --- |
Municipality
Muonion kunta  (ฟินแลนด์) Muonio kommun  (สวีเดน)
โบสถ์มัวนิโอ
   ตราอาร์ม
ที่ตั้งของมัวนิโอในประเทศฟินแลนด์
พิกัด:  67°57.5′N 023°41′E﻿ / ﻿67.9583°N 23.683°E﻿ / 67.9583; 23.683
ประเทศ:  ฟินแลนด์
ภูมิภาค: ลัปลันด์
ภูมิภาคย่อย: ภูมิภาคย่อยเฟลล์ลัปลันด์
กฎบัตร: ค.ศ. 1868
การปกครอง
 • ผู้ว่าเทศบาล: Laura Enbuska-Mäki
เขตเวลา: UTC+02:00 (เวลายุโรปตะวันออก)
 • ฤดูร้อน  (เวลาออมแสง): UTC+03:00 (เวลาออมแสงยุโรปตะวันออก)
เว็บไซต์: www.muonio.fi
มัวนิโอ (ฟินแลนด์: Muonio อดีตมีชื่อว่า Muonionniska; ซามีเหนือ: Muoná) เป็นเทศบาลในประเทศฟินแลนด์ เมืองตั้งอยู่ทางภาคเหนือของประเทศ เหนือเส้นอาร์กติกเซอร์เคิล เทศบาลมีประชากร 2,369 คน (31 ธันวาคม ค.ศ. 2012) เมืองครอบคลุมพื้นที่ 2,038.15 ตร.กม. (786.93 ตร.ไมล์) โดยมีพื้นที่น้ำ 133.91 ตร.กม. (51.70 ตร.ไมล์) มีความหนาแน่นประชากร 1.24 คน/ตร.กม. (3.2 คน/ตร.ไมล์) เมืองมัวนิโอเป็นที่รู้จักว่าเป็นเทศบาลที่มีฤดูหนาวยาวนานที่สุดของฟินแลนด์ มีวิทยาลัยการสอนด้านการเล่นสกี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มัวนิโอ
Municipality of Muonio – เว็บไซต์ทางการ
Information on Muonio's ski resorts and the Lapland super pass
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี 
ภูมิศาสตร์:  มิวสิกเบรนซ์ พื้นที่
แยมลิงงอนเบอร์รี

| --- | --- |
แยมลิงงอนเบอร์รีและไส้กรอกเลือดสวีเดน เสิร์ฟพร้อมมันฝรั่งต้มและแตงกวา
ประเภท: อาหารใช้ทา
ภูมิภาค: ยุโรปเหนือ, กลาง และตะวันออก
ส่วนผสมหลัก: ลิงงอนเบอร์รี, น้ำตาล
 ตำราอาหาร: แยมลิงงอนเบอร์รี   สื่อ: แยมลิงงอนเบอร์รี
แยมลิงงอนเบอร์รีทาบนขนมปังปิ้ง
แยมลิงงอนเบอร์รี เป็นอาหารหลักของ ยุโรปตอนเหนือ และเป็นที่นิยมอย่างมากในยุโรปกลาง และ ยุโรปตะวันออก ลิงงอนเบอร์รี (Vaccinium vitis-idaea) เป็นพืชที่เติบโตบนไม้พุ่มเตี้ยเขียวชอุ่มตลอดปีในเขตทันดราอาร์กติก ตลอดซีกโลกเหนือ ตั้งแต่ยูเรเซียไปจนถึงอเมริกาเหนือ
ประวัติ

ในประเทศสวีเดน ลิงงอนเบอร์รีอาจขายในรูปแบบแยมและน้ำผลไม้ และเป็นส่วนผสมหลักในอาหารและของหวาน ลิงงอนเบอร์รีอาจเสิร์ฟพร้อมกับเนื้อ เช่น ลูกชิ้น สตู เนื้อ หรืออาหาร ตับ (เช่น มักซาลาติกโก ) ในแต่ละภูมิภาค จะเสิร์ฟพร้อมกับ ปลาเฮร์ริงทอด อาหารจานดั้งเดิมเช่นโครปกากา, พิเตพอลต์, แพนเค้กมันฝรั่ง, แพนเค้กผักโขม, คัลดอลมาร์, เฟลสปันคากา, มุสตามักคารา และ ไส้กรอกเลือด มักจะนำมาผสมกับลิงกอนเบอร์รีด้วย แยมสามารถจับคู่กับโจ๊กข้าวโอ๊ต (บางครั้งรวมกับอบเชย), มันฝรั่งบด และของหวานบางอย่างได้
องค์ประกอบ

แยมลิงงอนเบอร์รีชั้นดีทำจากผลเบอร์รี, น้ำตาล และน้ำปริมาณเล็กน้อย (ถ้ามี) พันธุ์ราคาถูกสามารถเจือจางด้วยแอปเปิลได้ ลิงงอนเบอร์รีรสหวาน ( rårörda lingon ) หรือ ( rørte tyttebær ) เตรียมได้สด ๆ เพียงผสมผลเบอร์รีกับน้ำตาลโดยไม่ต้องต้ม แยมนี้สามารถเก็บไว้ได้นานโดยไม่ต้องใส่สารกันบูดใด ๆ เนื่องจากกรดเบนโซอิกซึ่งพบได้ในปริมาณสูงในลิงงอนเบอร์รี
แหล่งข้อมูลอื่น

แยมลิงงอนเบอร์รี (นอร์ดิกไดเนอร์)
แยมลิงงอนเบอร์รีกับ มัสตามักคารา อาหารพื้นเมืองของ ตัมเปเร
การระบาดทั่วของโควิด-19 ในประเทศทาจิกิสถาน

| การระบาดทั่วของไวรัสโคโรนาในประเทศทาจิกิสถาน พ> ศ. 2563 |
| --- | --- |
พื้นที่ระบาดในประเทศทาจิกิสถานตามจำนวนผู้ป่วย (วันที่ 13 กันยายน 2563)    > 10000 กรณี    > 1000 กรณี    > 100 กรณี    > 10 กรณี    < 10 กรณี
โรค: โรคติดเชื้อไวรัสโคโรนา 2019
สถานที่: ประเทศทาจิกิสถาน
การระบาดครั้งแรก: อู่ฮั่น มณฑลหูเป่ย์ ประเทศจีน
ผู้ป่วยต้นปัญหา: ดูชานเบ คูจานด์
วันแรกมาถึง: 30 เมษายน พ.ศ. 2563 (4 ปี 6 เดือน 6 วัน)
ผู้ป่วยยืนยันสะสม: 7,871 คน (12 สิงหาคม 2563)
หาย: 6,653 คน (12 สิงหาคม 2563)
เสียชีวิต: 63 คน (12 สิงหาคม 2563)
covid.tj
การระบาดทั่วของไวรัสโคโรนา พ.ศ. 2562–2563 ได้เริ่มต้นขึ้นที่ประเทศทาจิกิสถาน โดยกรณีผู้ป่วยต้นปัญหาในดูชานเบและคูจานด์ได้รับการยืนยัน เมื่อวันที่ 30 เมษายน พ.ศ. 2563
ภูมิหลัง

เมื่อวันที่ 12 มกราคม พ.ศ. 2563 องค์การอนามัยโลก (WHO) ยืนยันว่าไวรัสโคโรนาสายพันธุ์ใหม่ เป็นสาเหตุของอาการป่วยในระบบทางเดินหายใจของผู้ป่วยจำนวนมากในเมืองอู่ฮั่น มณฑลหูเป่ย์ ประเทศจีน ซึ่งได้มีรายงานเหตุต่อองค์การอนามัยโลก เมื่อวันที่ 31 ธันวาคม พ.ศ. 2562 อัตราป่วยตายของผู้ป่วยโรค COVID-19 นั้นต่ำกว่าโรคซาร์สในปี พ.ศ. 2546 มาก แต่การแพร่เชื้อมีมากกว่า โดยมีจำนวนรวมของผู้เสียชีวิตมากอย่างมีนัยสำคัญ
เส้นเวลา

| ผู้ป่วยCOVID-19 ในทาจิกิสถาน  (ด ค ก)      เสียชีวิต        รักษาหาย        ผู้ป่วยที่ยังป่วยอยู่  เม> ย. เม.ย. พ.ค. พ.ค. มิ.ย. มิ.ย. ก.ค. ก.ค. ส.ค. ส.ค. 15 วันล่าสุด 15 วันล่าสุด  |
| --- | --- | --- | --- | --- |
| วันที่ | วันที่ |  | # ของผู้ป่วย | # ผู้เสียชีวิต |
แหล่งข้อมูล: "Портали ягонаи миллӣ оид ба коронавирус (COVID-19)" (ภาษาทาจิก). สืบค้นเมื่อ 2020-08-12.[ลิงก์เสีย]
เส้นเวลา > กุมภาพันธ์ 2563

ในวันที่ 10 กุมภาพันธ์ เที่ยวบินเช่าเหมาลำของสายการบิน ซอมอนแอร์ (ทาจิก: Сомон Эйр) บินไปยังนครอู่ฮั่น มณฑลหูเป่ย์ ประเทศจีน เพื่ออพยพพลเมืองห้าสิบสี่คนของทาจิกิสถาน โดยเที่ยวบินขาไปได้ขนส่งสินค้าเพื่อมนุษยธรรมรวมทั้งเวชภัณฑ์จากทาจิกิสถานไปยังอู่ฮั่น ในวันที่ 13 กุมภาพันธ์มีการพิมพ์เผยแพร่แนวทางปฏิบัติและข้อเสนอแนะขององค์การอนามัยโลก 13,000 ฉบับเพื่อลดความเสี่ยงของการติดเชื้อไวรัสโคโรนาให้กับประชาชนทาจิกิสถาน ในเวลานั้นประชาชนกว่า 900 คนที่เดินทางมาถึงทาจิกิสถานจากประเทศจีน ได้รับการดูแลโดยแพทย์ในโรงพยาบาลของทาจิกิสถาน ไม่มีรายงานผู้ป่วยจากไวรัสโคโรนา เมื่อวันที่ 21 กุมภาพันธ์ ประธานาธิบดีเอมอมาลี ราห์มอน (ทาจิก: Эмомалӣ Раҳмон) ได้รับข้อความจากประธานาธิบดีสี จิ้นผิง แห่งประเทศจีน กล่าวขอบคุณ ราห์มอนที่ให้การสนับสนุนในความเกี่ยวเนื่องกับการระบาดของโรคไวรัสโคโรนา เมื่อวันที่ 21 กุมภาพันธ์ประชาชนทาจิกิสถาน 1,066 คนที่เดินทางมาจากประเทศจีนหลังจากวันที่ 1 กุมภาพันธ์ถูกนำตัวส่งโรงพยาบาลโรคติดเชื้อเพื่อกักกัน ซึ่ง 577 คนได้รับอนุญาตให้ออกจากโรงพยาบาลแล้ว ไม่มีกรณียืนยันของผู้ป่วยไวรัสโคโรนาในการกักกัน ในวันที่ 26 กุมภาพันธ์ พลเมืองทาจิกิสถานหกสิบสามคน (นักเรียนชาวทาจิกิสถานสี่สิบหกคนจากอู่ฮั่นและลูกเรือสิบเจ็ดคนของเที่ยวบินเช่าเหมาลำของ ซอมอนแอร์ ที่ถูกส่งไปดำเนินการอพยพในวันที่ 11 กุมภาพันธ์) ได้รับอนุญาตให้ออกจากโรงพยาบาลที่ถูกกักกัน ไม่มีผู้ใดที่แสดงอาการของโรคคล้ายไข้หวัดใหญ่ เมื่อวันที่ 24 กุมภาพันธ์ประชาชนชาวทาจิกิสถาน 1,148 คนที่เดินทางมาถึงทาจิกิสถานจากประเทศจีนถูกกักกัน ซึ่ง 955 คนได้รับอนุญาตให้ออกจากโรงพยาบาลแล้ว
เส้นเวลา > มีนาคม

ทาจิกิสถานในขั้นต้น ห้ามการเดินทางเข้าประเทศของประชาชนใน 35 ประเทศรวมถึงสหราชอาณาจักร สหรัฐอเมริกา และแคนาดา ในวันที่ 3 มีนาคม 2563 ทาจิกิสถานผ่อนปรนมาตรการห้ามลงเหลือเพียงห้าประเทศ ได้แก่ จีน อิหร่าน อัฟกานิสถาน เกาหลีใต้ และอิตาลี วันที่ 4 มีนาคมมีสุเหร่าบางส่วนในเมืองหลวงดูชานเบได้ขอให้ผู้ละหมาดไม่เข้าร่วมในพิธีละหมาดวันศุกร์ ความเร่งรีบในการกักตุนอาหารนำไปสู่การปรับขึ้นราคาและการขาดแคลนแป้งสาลีและสินค้าหลักอื่น ๆ วันที่ 5 มีนาคมกระทรวงสาธารณสุขและสวัสดิการสังคมกล่าวว่า มีอาหารในทาจิกิสถานเพียงพอเพื่อเลี้ยงประชากรของประเทศเป็นเวลาสองปี ประธานาธิบดีเอมอมาลี ราห์มอน รับรองว่าทาจิกิสถานไม่จำเป็นต้องตื่นตระหนกซื้ออาหาร แต่การกักตุนยังคงดำเนินต่อไป ทาจิกิสถานขอให้ประชาชนหลีกเลี่ยงการชุมนุมสาธารณะและการเข้าร่วมพิธีในมัสยิด ณ วันที่ 10 มีนาคม พลเมืองทาจิกิสถาน 1,583 คนที่มาจากประเทศจีน เกาหลีใต้ ญี่ปุ่น อิตาลี อิหร่าน และอัฟกานิสถานหลังจากวันที่ 1 กุมภาพันธ์ถูกกักกัน ซึ่ง 1,147 คนได้รับอนุญาตให้ปล่อยตัวแล้ว ไม่มีการยืนยันกรณีผู้ป่วยจากไวรัสโคโรนาในประเทศ
เมื่อวันที่ 18 มีนาคมไม่มีกรณีผู้ป่วยยืนยันที่มีการติดเชื้อไวรัสโคโรนาในทาจิกิสถาน และกำหนดที่จะเฉลิมฉลองปีใหม่หรือเทศกาลเนารูซ (ทาจิก: Наврӯз) ไม่ได้ถูกยกเลิก ในช่วงปลายเดือนมีนาคมการปิดชายแดนในรัสเซียและเอเชียกลาง ทำให้แรงงานอพยพตามฤดูกาลชาวทาจิกิสถานไม่สามารถไปทำงานได้ ณ วันที่ 18 มีนาคมมีพลเมืองชาวทาจิกิสถานจำนวน 1,890 คนที่เดินทางมาจากต่างประเทศหลังจากวันที่ 1 กุมภาพันธ์ถูกกักกันซึ่ง 1,426 คนได้รับอนุญาตให้ออกจากโรงพยาบาลแล้ว กระทรวงสาธารณสุขเรียกร้องให้ประชาชนของประเทศ "ไม่ต้องเชื่อเรื่องเท็จใด ๆ ที่เกี่ยวข้องกับการยืนยันกรณีผู้ป่วยไวรัสโคโรนาในทาจิกิสถาน" เมื่อวันที่ 23 มีนาคม มีประชาชนเดินทางมาจากต่างประเทศจำนวน 5,038 คนที่ถูกนำเข้าสู่กระบวนการกักกันและ 1,981 คนได้รับอนุญาตให้ออกจากโรงพยาบาล โดยมี 3,057 คน (รวม 107 คนที่มีสัญชาติต่างประเทศ) ถูกกักกัน ไม่มีการยืนยันกรณีผู้ป่วยจากไวรัสโคโรนาในประเทศ ศูนย์สุขภาพในเมืองอิสติกลอล (ทาจิก: Истиқлол) ทางตอนเหนือของทาจิกิสถานกำลังเตรียมการกักกันชาวทาจิกิสถานที่เดินทางมาจากต่างประเทศ หมายเลขสายด่วน 24 ชั่วโมง (511) ถูกเปิดใช้งานโดยศูนย์ข้อมูลป้องกันการเกิดวิกฤตภายใต้กระทรวงสาธารณสุขและการคุ้มครองทางสังคม เพื่อตอบคำถามทั่วไปจากประชาชนทาจิกิสถานที่เกี่ยวข้องกับปัญหาจากไวรัสโคโรนา ในวันที่ 26 และ 27 มีนาคมมีการจัดประชุมที่เกี่ยวข้องกับการเตรียมการเพื่อป้องกันการระบาดของโรคไวรัสโคโรนา ณ วันที่ 30 มีนาคม ประชาชน 6,159 คนทาจิกิสถานที่เดินทางมาจากต่างประเทศถูกกักกัน โดย 2,146 คนได้รับอนุญาตให้ออกจากโรงพยาบาลแล้ว 4,013 ราย ไม่มีการยืนยันกรณีผู้ป่วยจากไวรัสโคโรนาในประเทศ ในช่วงปลายเดือนมีนาคมมีรายงานที่ประธานาธิบดี เอมอมาลี ราห์มอน เข้าร่วมในงานชุมนุมขนาดใหญ่
เส้นเวลา > พฤษภาคม

ในวันที่ 1 พฤษภาคมมีผู้ได้รับการยืนยันการติดเชื้อ 32 ราย โดย 17 รายอยู่ในดูชานเบ, 5 รายในเมืองในเขตการปกครองของสาธารณรัฐ (ทาจิก: Ноҳияҳои тобеи ҷумҳурӣ) และอีก 10 รายอยู่ในแคว้นซุกด์ (ทาจิก: Вилояти Суғд)
วันที่ 2 พฤษภาคม มีผู้ป่วยที่ยืนยันแล้ว 76 รายและผู้เสียชีวิตสองราย ทุกคนต้องสวมหน้ากากอนามัยเมื่อออกจากบ้าน วันที่ 3 พฤษภาคม นายกเทศมนตรีเมืองดูชานเบกล่าวว่ามีแผนจะสร้างโรงพยาบาลชั่วคราวซึ่งรักษาผู้ป่วยได้ 3,000 คน ในวันที่ 4 พฤษภาคม มีกรณีผู้ป่วยผู้ยืนยันเพิ่ม 102 ราย ซึ่งส่งผลให้มีผู้ป่วยยืนยันรวม 230 ราย โดยแบ่งเป็น 110 รายในดูชานเบ, 22 รายในเมืองในเขตการปกครองของสาธารณรัฐ,  7 รายในแคว้นปกครองตนเอง คูฮิสตอนี บาดัคชาน (ทาจิก: Вилояти Мухтори Кӯҳистони Бадахшон), 21 รายในแคว้นคัตลอน (ทาจิก: Вилояти Хатлон), 70 รายในแคว้นซุกด์ ทำให้มีผู้ป่วยยืนยันในทุกภูมิภาคของประเทศ
ในวันที่ 6 พฤษภาคม สหพันธ์ฟุตบอลทาจิกิสถาน (ทาจิก: Федеросиюни футболи Тоҷикистон) ได้ยืดเวลาหยุดการแข่งขันฟุตบอลภายในประเทศ ออกไปอย่างไม่มีกำหนด
เส้นเวลา > มิถุนายน

วันที่ 8 มิถุนายน โยดการ์ ไฟซอฟ (ทาจิก: Ёдгор Файзов) ผู้บริหารของเขตปกครองตนเองคูฮิสตอนี บาดัคชาน ประกาศในการแถลงข่าว ณ ที่ทำการประจำภูมิภาคว่า จนถึงตอนนี้มีผู้เสียชีวิต 22 คนจากโรคติดเชื้อโควิด-19 ในพื้นที่ จำนวนนี้คิดเป็น 46% ของจำนวนผู้เสียชีวิตรวมทั้งประเทศทาจิกิสถาน
เส้นเวลา > กรกฎาคม

เมื่อวันที่ 15 กรกฎาคมในการแถลงข่าวซึ่งจัดขึ้นที่สำนักทะเบียนราษฎรแคว้นซุกด์ มีการรายงานว่ามีผู้เสียชีวิตด้วยโรคปอดบวม 203 คน และเสียชีวิตด้วยโรคหัวใจและโรคปอดอื่น ๆ 109 คน ในภูมิภาคในช่วงหกเดือนแรกของปี ในขณะเดียวกันมีการตั้งข้อสังเกตว่าในช่วงเวลาดังกล่าว "ไม่มีบันทึกทางการแพทย์ใดระบุว่าโควิด -19 เป็นสาเหตุของการเสียชีวิต"
การแถลงข่าวเมื่อวันที่ 21 กรกฎาคม หน่วยงานสาธารณสุขของแคว้นซุกด์ระบุว่า มีผู้ติดเชื้อไวรัสโคโรนานับตั้งแต่การเริ่มต้นของการแพร่ระบาดภายในแคว้นซุกด์ 1,938 ราย ซึ่งหายป่วยแล้ว 1,891 ราย กำลังได้รับการรักษา 31 ราย และมีผู้เสียชีวิต 16 ราย
การสงเคราะห์ด้านมนุษยธรรม > ความช่วยเหลือจากต่างประเทศ > ประเทศเยอรมัน

ตามคำร้องขออย่างเป็นทางการของกระทรวงสาธารณสุขและการคุ้มครองประชากรทางสังคมแห่งสาธารณรัฐทาจิกิสถาน (ทาจิก: Вазорати тандурустӣ ва ҳифзи иҷтимоии аҳолии Ҷумҳурии
Тоҷикистон) และได้รับการสนับสนุนทางการเงินจาก กระทรวงเพื่อความร่วมมือทางเศรษฐกิจและการพัฒนาของสหพันธ์สาธารณรัฐเยอรมนี (เยอรมัน: BMZ) สาขาของกรรมาธิการฝ่ายสังคม ภายใต้สภาพระสังฆราชคาทอลิกแห่งเยอรมันในทาจิกิสถาน (เยอรมัน: Caritas Deutschland) ได้มอบความช่วยเหลือด้านมนุษยธรรมมูลค่าเกือบ 33,500 ยูโรแก่ 16 เมืองและเขตในประเทศทาจิกิสถาน
การบริจาคประกอบด้วยชุดสวมป้องกัน 2,000 ชุด, ชุดอุปกรณ์สุขอนามัย 810 ชุด และชุดอาหาร 400 ชุดเพื่อเสริมสร้างมาตรการป้องกันโรคโควิด-19
การสงเคราะห์ด้านมนุษยธรรม > ความช่วยเหลือจากต่างประเทศ > ประเทศจีน

จีนได้ให้ความช่วยเหลือด้านมนุษยธรรมแก่ทาจิกิสถาน เพื่อสนับสนุนความพยายามของทาจิกิสถานในการบรรเทาและป้องกันโรค
พิธีส่งมอบความช่วยเหลือด้านมนุษยธรรมจัดขึ้นที่ชายแดนทาจิกิสถานในเขตปกครองตนเองคูฮิสตอนี บาดัคชาน ทาจิก: ВМКБ) เมื่อวันที่ 30 มีนาคม พ.ศ. 2563
รายงานของกรมสารนิเทศ กระทรวงการต่างประเทศทาจิกิสถาน ระบุว่าการให้ความช่วยเหลือนี้รวมถึงชุดน้ำยาทดสอบกรดนิวคลีอิก 2,000 ชุด เพื่อตรวจหาไวรัสที่เป็นสาเหตุของโรคโควิด-19, หน้ากากครอบป้องกันทางการแพทย์ 1,000 ชุด, เครื่องวัดอุณหภูมิแบบไม่สัมผัส 500 เครื่อง, ถุงมือและที่คลุมรองเท้าทางการแพทย์แบบใช้ครั้งเดียวอีก 1,000 ชุด
การสงเคราะห์ด้านมนุษยธรรม > ความช่วยเหลือจากต่างประเทศ > ประเทศคาซัคสถาน

ในบริบทของวิกฤตโควิด -19 คาซัคสถานได้ให้ความช่วยเหลือด้านมนุษยธรรมแก่เพื่อนบ้านในเอเชียกลางอย่างคีร์กีซสถานและทาจิกิสถาน โดยตอบรับการร้องขอจากทั้งสองประเทศ
เมษายน พ.ศ. 2563 ประธานาธิบดีแห่งคาซัคสถาน  ฆาเซิม-โฌมาร์ต โตกาเยฟ ได้ตัดสินใจให้ความช่วยเหลือด้านมนุษยธรรมแก่ประเทศเพื่อนบ้านทั้งสอง ซึ่งรวมถึงมอบแป้งสาลี 5,000 ตันสำหรับแต่ละประเทศ ซึ่งมีมูลค่ามากกว่า 3 ล้านเหรียญสหรัฐ และการจัดหาอาหาร
ทั้งคีร์กีซสถานและทาจิกิสถานได้ยื่นขอสินเชื่อฉุกเฉินของกองทุนการเงินระหว่างประเทศ โดยเจ้าหน้าที่ของ IMF กล่าวว่าทาจิกิสถานอาจได้รับความช่วยเหลือเทียบเท่ากับโควตาของ IMF ซึ่งอยู่ที่ประมาณ 240 ล้านเหรียญสหรัฐ เพื่อนบ้านคีร์กีซสถาน ซึ่งได้รับเงินจากกองทุนไปแล้ว 121 ล้านเหรียญสหรัฐได้ขอให้เพิ่มทุนเป็นสองเท่าให้เท่ากับโควตาของประเทศเช่นกัน
การสงเคราะห์ด้านมนุษยธรรม > ความช่วยเหลือจากต่างประเทศ > ประเทศอุซเบกิสถาน

อุซเบกิสถานให้ความช่วยเหลือด้านมนุษยธรรมแก่ทาจิกิสถานประมาณ 2.5 ล้านดอลลาร์ โดยส่งขบวนรถไฟสิบแปดตู้ที่บรรทุกแป้งสาลี 1,000 ตันและอุปกรณ์ป้องกันทางการแพทย์ รวมถึงน้ำยาฆ่าเชื้อ, เสื้อคลุม, ถุงมือ, แว่นตา และหน้ากากทางการแพทย์แบบใช้ครั้งเดียว เดินทางถึงกรุงดูชานเบ เมื่อวันที่ 9 เมษายน
ตามคำสั่งของประธานาธิบดี ในวันที่ 8 พฤษภาคม นักวิทยาไวรัสชาวอุซเบก 8 คนและอุปกรณ์ทางการแพทย์น้ำหนักรวม 10 ตันรวมทั้งเครื่องช่วยหายใจ 10 เครื่องถูกส่งไปยังทาจิกิสถาน
ในวันที่ 9 พฤษภาคม มีการส่งมอบตู้คอนเทนเนอร์สำหรับเป็นหน่วยบริบาลทางการแพทย์จำนวน 144 ตู้โดยทางรถไฟจากอุซเบกิสถาน ไปยังโรงพยาบาลชั่วคราวที่สนามกีฬาบอฟานดา (ทาจิก: Варзишгоҳи Бофанда) ในเมืองดูชานเบ
การสงเคราะห์ด้านมนุษยธรรม > ความช่วยเหลือจากต่างประเทศที่เชื่อว่ามาจากในประเทศ

มีการถกเถียงกันอย่างดุเดือดในประเด็น “ความช่วยเหลือเพื่อการกุศล” กับเวชภัณฑ์จาก "กลุ่มบริษัท อาเวสโต (ทาจิก: Авесто Групп)" ซึ่งเป็นบริษัทในท้องถิ่น โดยความช่วยเหลือด้านมนุษยธรรมของจีนสำหรับทาจิกิสถานที่ถูกจัดส่งมาเป็นตู้สินค้า ได้ถูกเผยแพร่เป็นภาพวิดีโอบนอินเทอร์เน็ต ซึ่งตราสัญลักษณ์มิตรภาพทาจิกิสถาน-จีนซึ่งเป็นของกลุ่มบริษัทดังกล่าวได้ปรากฏบนกล่องบรรเทาทุกข์
ผู้ใช้บริการเครือข่ายสังคมตกอยู่ในความขุ่นเคืองและการวิจารณ์อย่างรุนแรงต่อกลุ่มบริษัทดังกล่าว ซึ่งในความเห็นของฝ่ายตรงข้ามทางการเมืองระบุว่า ส่วนหนึ่งของการกระทำนั้นเป็นของผู้ใกล้ชิดของประธานาธิบดี และเป็นผู้ดำรงตำแหน่งประธานของวุฒิสภาทาจิกิสถาน (ทาจิก: Маҷлиси Миллии)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ COVID-19 pandemic in Tajikistan
เว็บไซต์ทางการ – เว็บท่าสำหรับโควิด-19 (ในภาษาทาจิก, รัสเซีย)
รายงานการเสียชีวิตของสำนักงานทะเบียนราษฎรแคว้นซุกด์ ในช่วงครึ่งปีแรกของปี พ.ศ. 2563
โอวลุ

| โอวลุ Uleåborg |
| --- | --- |
City
Oulun kaupunki Uleåborgs stad เมืองโอวลุ
บน: Rantakatu ในตัวเมืองโอวลุ, ศาลากลางโอวลุ กลาง: โรงเรียนชั้นมัธยมศึกษาตอนปลาย Lyseo และอาสนวิหารโอวลุ ล่าง: ร้านค้าใกล้ Kirkkokatu, โรงแรง Radisson Blu ใกล้ Ojakatu
   ธง ตราอาร์ม
สมญา: เมืองหลวงฟินแลนด์ตอนเหนือ;เมืองหลวงสแกนดิเนเวียตอนเหนือ; เมืองหลวงไซบีเรียตะวันตก
ที่ตั้งของโอวลุในประเทศฟินแลนด์
พิกัด:  65°00′51″N 25°28′19″E﻿ / ﻿65.01417°N 25.47194°E﻿ / 65.01417; 25.47194
ประเทศ:  ฟินแลนด์
ภูมิภาค:  North Ostrobothnia
ภูมิภาคย่อย: โอวลุ
Charter: 8 เมษายน ค.ศ. 1605
การปกครอง
 • ผู้บริหารเมือง: Päivi Laajala
พื้นที่
 • City: 3,817.52 ตร.กม. (1,473.95 ตร.ไมล์)
 • พื้นดิน: 1,410.17 ตร.กม. (544.47 ตร.ไมล์)
 • พื้นน้ำ: 103.2 ตร.กม. (39.8 ตร.ไมล์)
 • เขตเมือง: 187.1 ตร.กม. (72.2 ตร.ไมล์)
อันดับพื้นที่: 17
ประชากร (31 ธันวาคม ค.ศ. 2021)
 • City: 209,648 คน
 • อันดับ: 5
 • ความหนาแน่น: 148.67 คน/ตร.กม. (385.1 คน/ตร.ไมล์)
 • เขตเมือง: 208 939 คน
 • ความหนาแน่นเขตเมือง: 915.8 คน/ตร.กม. (2,372 คน/ตร.ไมล์)
เขตเวลา: UTC+02:00 (เวลายุโรปตะวันออก)
 • ฤดูร้อน  (เวลาออมแสง): UTC+03:00 (เวลาออมแสงยุโรปตะวันออก)
เว็บไซต์: www.ouka.fi/oulu/english/ www.visitoulu.fi/en/
โอวลุ (ฟินแลนด์: Oulu, ภาษาฟินแลนด์: [ˈou̯lu] ( ฟังเสียง); สวีเดน: Uleåborg [ʉːlɛɔˈbɔrj] ( ฟังเสียง); ละติน: Uloa) เป็นเมืองในประเทศฟินแลนด์ มีประชากรประมาณ 1.3 แสนคน มากเป็นอันดับหกของประเทศ ตั้งอยู่ที่ปากแม่น้ำโอวลุ ในจังหวัดโอวลุ
โอวลุมีความสำคัญเป็นศูนย์กลางการปกครองและการค้าในภูมิภาค และยังเป็นที่รู้จักในด้านเป็นเมืองเทคโนโลยี โดยเป็นเมืองเอกของจังหวัดโอวลุ
ประวัติศาสตร์

โอวลุก่อตั้งในปี 1605 โดยพระเจ้าคาร์ลที่ 9 แห่งสวีเดน เป็นเมืองที่ใหญ่ที่สุดในภาคเหนือของฟินแลนด์ โอวลุเริ่มมีความเจริญมากขึ้นตั้งแต่ 1765 เมื่อสามารถค้าขายกับต่างประเทศได้ ตลอดคริสต์ศตวรรษที่ 19 โอวลุเป็นผู้ส่งออกยางมะต่อยที่ใหญ่ที่สุดของฟินแลนด์ ในปี 1822 ไฟได้เผาทำลายตัวเมือง คาร์ล ลุดวิก เองเงิลได้ออกแบบผังเมืองใหม่ให้โอวลุ ในประวัติศาสตร์ โอวลุถูกไฟทำลายมาแล้วถึงสิบครั้ง ปัจจุบัน โอวลุได้รับการยอมรับว่าเป็นเมิองเทคโนโลยี ในปี 1982 ได้มีการก่อตั้งหมู่บ้านเทคโนโลยีแห่งแรกในกลุ่มนอร์ดิก
แหล่งข้อมูลอื่น

วิกิมีเดียคอมมอนส์มีสื่อที่เกี่ยวข้องกับ

Oulu (หมวดหมู่)
เว็บไซต์ทางการ
Visitoulu.fi – VisitOulu.fi – เว็บไซต์การท่องเที่ยวโอวลุ
คู่มือการท่องเที่ยว โอวลุ จากวิกิท่องเที่ยว (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  ฟินแลนด์  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef
เป็กกา ปืกเกอ

เป็กกา ปืกเกอ ในปีค.ศ.1991.
เป็กกา ปืกเกอ (ฟินแลนด์: Pekka Pyykkö) เกิดเมื่อวันที่ 12 ตุลาคม พ.ศ. 2483 เป็นศาสตราจารย์ชาวฟินแลนด์ด้านเคมีในมหาวิทยาลัยเฮลซิงกิ ในช่วง พ.ศ. 2552 – พ.ศ. 2555 เขาเป็นประธานของโรงเรียนนานาชาติวิทยาศาสตร์โมเลกุลควอนตัม เขาเป็นที่รู้จักในเรื่องของตารางธาตุขยายของเขา ซึ่งเรียกกันว่าแบบจำลองของปืกเกอ นอกจากนี้เขายังสามารถทำนายความเป็นไปได้ของการทำพันธะของทองคำและซีนอน ซึ่งมีความเฉื่อยสูงมาก พันธะที่เกิดขึ้นนี้เรียกว่าเตตระซีนอนโอโกลด์(II) (Tetraxenonogold(II))
เรดการ์ด

เรดการ์ด (อังกฤษ: Red Guards) สามารถหมายถึง
เรดการ์ด (ประเทศฟินแลนด์) (ฟินแลนด์: Punakaarti) ในยุคสงครามกลางเมืองฟินแลนด์ (ค.ศ. 1914–1918)
เรดการ์ด (ประเทศรัสเซีย) (รัสเซีย: Красная Гвардия) ในช่วงการปฏิวัติรัสเซีย (ค.ศ. 1917)
เรดการ์ด (ประเทศจีน) (จีนตัวย่อ: 红卫兵; จีนตัวเต็ม: 紅衛兵; พินอิน: Hóng Wèi Bīng) ในยุคการปฏิวัติทางวัฒนธรรม (ค.ศ. 1966-1976)
เรดการ์ด (บาวาเรีย) ในช่วงการปฏิวัติเยอรมัน (ค.ศ. 1918-1919)
เรดการ์ด (ฮังการี) ในช่วงการปฏิวัติฮังการี (ค.ศ. 1919)
โบสถ์เคปทูนา

มุมมองด้านนอกของโบสถ์เคปทูนา
โบสถ์เคปทูนา (สวีเดน: Skepptuna kyrka; Skepptuna Church}) เป็นโบสถ์คริสต์ลูเธอรันในสังฆมณฑลอุปซอลา ตั้งอยู่ในมณฑลสต็อกฮ็อล์ม ประเทศสวีเดน
ประวัติศาสตร์

ในโบสถ์ปรากฏหลักฐานเป็นจารึกหินอักษรรูน (จารึก U 358) ว่าปรากฏมีการนับถือศาสนาคริสต์ในพื้นที่มาตั้งแต่อย่างน้อยต้นศตวรรษที่ 11 ส่วนที่เก่าแก่ที่สุดของโบสถ์อายุราวศตวรรษที่ 13 และขยายมาเรื่อย ๆ ตลอดยุคกลาง จนเริ่มคงที่รูปร่างในปัจจุบันนับตั้งแเมื่อไหร่าวศตวรรษที่ 15 และในปี 1776 ได้มีการเปลี่ยนยอดหอคอยของโบสถ์ใหม่เพราะพบว่าของเดิมกำลังผุกร่อน และนับจากนั้นโบสถ์ก็แทบไม่มีการเปลี่ยนแปลงหรือต่อเติมใด ๆ อีก กระทั่งมีการทำนุบำรุงใหญ่ในปี 1907 ที่ซึ่งภาพเขียนเฟรสโกจำนวนมากถูกค้นพบและซ่อมแซม
ระเบียงภาพ

ธรรมาสน์
ฟอนต์สำหรับบัปติสมา
ภาพเขียนบนผนังระเบียงทางเหนือ
ออร์แกน
พอร์ทัล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Skepptuna Church
Official site (in Swedish) เก็บถาวร 2016-03-10 ที่ เวย์แบ็กแมชชีน
59°42′32″N 18°05′35″E﻿ / ﻿59.70889°N 18.09306°E﻿ / 59.70889; 18.09306
อาร์มี คูเซลา

| อาร์มี คูเซลา |
| --- | --- |

เกิด: อาร์มี เฮเลนา คูเซลา  (1934-08-20) 20 สิงหาคม ค.ศ. 1934 (90 ปี) มูฮอส, ฟินแลนด์
ส่วนสูง: 5 ft 5 in (1.65 m)
น้ำหนัก: 49.0 kg (108.0 lb)
เป็นที่รู้จักจาก: Suomen Neito 1952 นางงามจักรวาล 1952
ผู้ดำรงตำแหน่งการประกวดความงาม
รางวัล: นางงามจักรวาล 1952 (ชนะเลิศ)
อาร์มี เฮเลนา คูเซลา (ฟินแลนด์: Armi Helena Kuusela; 20 สิงหาคม ค.ศ. 1934) เป็นนางงามชาวฟินแลนด์ และเป็นผู้ชนะในการประกวดนางงามจักรวาล 1952 ที่สหรัฐอเมริกา ซึ่งเธอเป็นนางงามจักรวาลคนแรกของโลก
เธอได้ครองตำแหน่ง Suomen Neito 1952 เมื่อวันที่ 24 พฤษภาคม ค.ศ. 1952 และเป็นตัวแทนของประเทศฟินแลนด์ในการประกวดนางงามจักรวาล 1952 ที่ลองบีช, รัฐแคลิฟอร์เนีย
แหล่งข้อมูลอื่น

Official Miss Universe website - Past titleholders เก็บถาวร 2013-09-25 ที่ เวย์แบ็กแมชชีน
| ก่อนหน้า> รางวัลและความสำเร็จ | รางวัลและความสำเร็จ | อาร์มี คูเซลา> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
| ครั้งแรก |  | นางงามจักรวาล  (1952) |  | คริสตียาน มาร์แตล |
เลารี ติไอเนน

เลารี ติไอเนน
เลารี ตาเวตตี ติไอเนน (ฟินแลนด์: Lauri Taavetti Tiainen; 18 กันยายน ค.ศ. 1890 – ค.ศ. 1958) เป็นทหารยศพันเอกชาวฟินแลนด์ในช่วงสงครามโลกครั้งที่สอง
ติไอเนนเข้าร่วมขบวนการเยเกอร์ในปี ค.ศ. 1915 และได้รับการฝึกฝนและต่อสู้ในกองพันเยอเกอร์ที่ 27 ของราชอาณาจักรปรัสเซีย เขาทำงานภายใต้ชื่อ"ฟัดฟินเดอร์" (Pfadfinder) หลังจากสงครามกลางเมืองฟินแลนด์ ติไอเนนทำงานเป็นผู้บัญชาการกองพัน, อาจารย์โรงเรียนกองทัพบก, ผู้บัญชาการทหาร และผู้บัญชาการกองพลทหารซาโว ส่วนในปี ค.ศ. 1933 เขาได้รับการเลื่อนตำแหน่งให้เป็นผู้บัญชาการกองกำลังทหารคาเรเลียน
ติไอเนนเป็นผู้บัญชาการกองพลที่ 12 ในยุทธการที่คอลลาในช่วงสงครามฤดูหนาว ติไอเนนป่วยเป็นโรคในช่วงปลายเดือนมกราคมและต้องออกจากตำแหน่งเมื่อวันที่ 31 มกราคม ค.ศ. 1940 ซึ่งเขามีผู้รับช่วงต่อโดยอันเตโร สเวนสัน ในช่วงที่เหลือของสงครามและในสงครามต่อเนื่อง ติไอเนนทำงานภายใต้กลุ่มแกนนำแนวรบปิตุภูมิ และเขาได้ลาออกในปี ค.ศ. 1945